# Jesús Salvador Treviño

Jesús Salvador Treviño (El Paso, Texas, 26 de març de 1946) és un director de televisió estatunidenc d'origen mexicà. Alternativament s'ha acreditat amb diversos noms: Jesus Salvador Trevino, Jesus Trevino, Jesus Travino, Jesus Treviño, Jesús S. Treviño i Jesús Treviño.

## Carrera

Jesús Treviño va començar la seva carrera al cinema i la televisió com a activista estudiantil documentant la la lluita pels drets civils dels xicanos dels anys 60 amb una càmera super-8. Al llarg de finals dels anys seixanta i principis dels setanta, va ser alhora participant i cronista dels esdeveniments i qüestions d'aquella època. D'aquests anys són els seus documentals sobre els llatins i la lluita dels xicanos fets per PBS Chicano Moratorium Aftermath (1970), The Salazar Inquest (1970), América Tropical (1971), Yo Soy Chicano (1972), La Raza Unida (1972), i Birthwrite (1979).
Va escriure i dirigir el llargmetratge mexicà Raíces de sangre (1979) i Seguín (1982), un drama de l'American Playhouse sobre la batalla d'El Álamo explicada des d'un punt de vista mexicano-americà.
En acabar Raices, Treviño va rebre finançament de la National Endowment for the Humanities per a una sèrie de diverses parts sobre la història chicana, La Historia, que finalment es va aturar a causa del desfinançament durant els primers anys de l'administració de Reagan. Tanmateix, una secció escrita pel mateix Treviño, Seguin, va sobreviure i es va estrenar com a pel·lícula independent per KCET--PBS, dirigida per Treviño, com a part de la sèrie dramàtica American Playhouse el 1982 sobre la batalla d'El Álamo explicada des d'un punt de vista mexicano-americà. Hambé ha dirigit episodis de més de trenta sèries, inclosesCriminal Minds, Prison Break, The O.C., ER, Law & Order: Criminal Intent, Dawson's Creek, Chicago Hope i NYPD Blue.
Treviño és membre del Sindicat de Directors d'Amèrica (DGA) i va formar part com a membre de la seva Junta Nacional durant el mandat de 2009-2011. Des del 2015, és membre suplent de la junta. Va ser cofundador del Comitè Llatí de la DGA i també ha estat membre del Consell d'Administració de l'Oest i del Comitè de Negociació de la DGA el 2004, 2007, 2011 i 2014. Va rebre un homenatge a tota la seva vida a la DGA el 2009.

## Altres activitats

Treviño és escriptor. El 2001 va publicar les seves memòries Eyewitness: A Filmmaker's Memoir of the Chicano Movement (Hispanic Civil Rights). El llibre narra les seves experiències com a cineasta activista durant els turbulents anys 60 i també aborda l'estatus dels llatins dels Estats Units l'any 2000 i més enllà.
Les seves col·leccions de contes són The Fabulous Sinkhole and Other Stories (1995), The Skyscraper That Flew (2005) i Return to Arroyo Grande (2015). Tots els seus llibres han estat publicats per Arte Público Press, una editorial que també posa els seus títols disponibles directament en línia.
Com a productor, va ser coproductor executiu de la sèrie documental de PBS, Chicano! History of the Mexican American Civil Rights Movement (1997) i la sèrie de Showtime, Resurrection Blvd. (2000-2003).
Treviño és fundador i editor del lloc web Latinopia.com. Latinopia és un lloc web orientat a vídeos sobre història, art, literatura, música, teatre, cinema i alimentació chicana/llatina.

## Premis

Treviño ha guanyat desenes de premis i reconeixements nacionals i internacionals. Entre els premis destacats, va guanyar dos premis de la DGA per a la millor direcció en espectacles dramàtics diürns per "CBS Schoolbreak Special" episodi "Gangs (#5.4)" i per "Lifestories: Families in Crisis" episodi "Power: The Eddie Matos Story". El 2002 va guanyar dos premis ALMA, un al millor director d'un drama o comèdia de televisió per l'episodi "Adam 553" de la sèrie Third Watch (que no s'ha de confondre amb la pel·lícula de televisió Thirdspace, que també va dirigir), i un ALMA com a coproductor executiu de Resurrection Blvd. per a la millor sèrie de televisió.
El 1991, la seva pel·lícula, Raíces de Sangre, es va incloure en una antologia de les 25 pel·lícules més significatives del Cinema Llatinoamericà a la 36a edició de la Setmana Internacional de Cinema de Valladolid. L'any 1993 va ser homenatjat amb un homenatge al Festival Internacional de Cinema de Montevideo.

## Referències

* ↑ Nava, Yolanda. «Ch. 2 'Respect' Respeto § 'Jesus Treviño, Director, Chicago Hope'». A: It's All In The Frijoles: 100 Famous Latinos Share Real–Life Stories, Time–Tested Dichos, Favorite Folktales, and Inspiring Words of Wisdom. Nova York: Fireside, 2000, p. 45. ISBN 978-0-6848-4900-3. OCLC 43474998. LCCN 00024858 [Consulta: 26 març 2015]. «The squeaky wheel gets the grease in Hollywood, but our culture teaches us not to be squeaky wheels.»
* 1 2 Sapienza, Stephanie. «Alternative Projections Oral History Project: Interview Subject: Jesús Salvador Treviño», 20-05-2010.
* 1 2 3 The Directors Guild of America and Byron Gamarro. «Jesus Salvador Trevino 'Full Circle' (A Latino Committee Event)». Los Angeles, CA, US: Directors Guild of America, Inc., 02-11-2009. Arxivat de l'original el 2015-03-26. [Consulta: 26 març 2015]. «... He received his second DGA Award in 1994 for the HBO Lifestories, Families in Crisis episode 'P.O.W.E.R., The Eddie Matos Story.' ... The audience got to see snippets of that work via a montage of retrospective clips from Treviño's career edited together by Armando Acevedo. ... After the discussion, Latino Committee Co-Chair A. P. Gonzalez presented Treviño with both an official proclamation from the City of Los Angeles and a gift from the Committee.»
* ↑ O'Connor, John J. «Tv: 'Seguin,' Trapped by Texas Revolution» (en anglès). The New York Times, 26-01-1982 [Consulta: 28 setembre 2019].
* ↑ The Directors Guild of America. «DGA BASICS | OFFICERS rev 0210.01». Los Angeles, CA, US: Directors Guild of America, Inc., 05-02-2010. Arxivat de l'original el 2010-02-05.
* ↑ The Directors Guild of America. «[Elected National Board of Directors]». Los Angeles, CA, US: Directors Guild of America, Inc., 05-02-2015. Arxivat de l'original el 2014-04-20. [Consulta: 26 març 2015]. «The DGA is governed by an elected National Board of Directors made up of actively working DGA members and is managed by a professional staff of 140.»
* ↑ The Directors Guild of America and Byron Gamarro. «A Celebration of the History and Accomplishments of the Latino Committee». Los Angeles, CA, US: Directors Guild of America, Inc., 03-10-2013. Arxivat de l'original el 2015-03-26. [Consulta: 26 març 2015]. «Treviño, who joined the Guild in 1980, has served as a member of the DGA National Board, the Western Directors Council and is currently the Co-Chair of the DGA’s Diversity Task Force. His directing credits include: Law & Order: Criminal Intent, Criminal Minds, Bones, Star Trek: Deep Space Nine, and Resurrection Blvd., the first and longest-running Latino-themed dramatic series in the history of U.S. American television.»
* ↑ Treviño, Jesús Salvador. Eyewitness: A Filmmaker's Memoir of the Chicano Movement. Houston, TX, US: Arte Público Press, 2001-09-30. ISBN 978-1-5588-5349-2. OCLC 318833608. LCCN 2001035545 [Consulta: 26 març 2015]. «Mexican Americans -- Civil rights -- History -- 20th century. Chicano movement. United States -- Ethnic relations.»
* ↑ Treviño, Jesús Salvador. The Fabulous Sinkhole, and Other Stories. Houston, TX, US: Arte Público Press, 1995-04-01. ISBN 978-1-5588-5129-0. OCLC 31436348. LCCN 94039234 [Consulta: 26 març 2015]. «Subjects: Mexican Americans -- Fiction. Los Angeles (Calif.) -- Fiction. Mexican Americans. Stories: The fabulous sinkhole -- Last night of the Mariachi -- An unusual malady -- The return of Pancho Villa -- Attack of the Lowrider Zombies -- The great pyramid of Aztlán.»
* ↑ Treviño, Jesús Salvador. The Skyscraper that Flew, and Other Stories. Houston, TX, US: Arte Público Press, 2005-09-30. ISBN 1-5588-5444-4. OCLC 58919915. LCCN 2005045262. «Subjects: Texas -- Social life and customs -- Fiction. Texas, West -- Fiction. Manners and customs. Stories: The skyscraper that flew -- We fix anything -- Subway to the future -- Miracle on Calle Nueve -- Chronicle of an alien abduction -- Man with no name -- A boogie woogie wedding cake -- Incident on Interstate 10.»
* ↑ NCLR ALMA Awards. «National Council of La Raza - 2002-recipients». Washington, D.C., US: National Council of La Raza (NCLR) in association with Big Vida Entertainment, 18-09-2014. Arxivat de l'original el 2015-02-14. [Consulta: 26 març 2015]. «[The] 2002 NCLR ALMA Awards, 7th NCLR ALMA Awards Presentation ... show was taped at the Shrine Auditorium in Los Angeles, CA on Saturday, May 18 at 8:00 p.m. The two-hour program aired on the ABC Network on Saturday, June 1 at 8/7c.»

## Enllaços externs

Search Wikimedia Commons 
A Wikimedia Commons hi ha contingut multimèdia relatiu a:Mexican Americans o Film directors :
* Jesús Salvador Treviño - Lloc web oficial
* Latinopia, web fundada per Treviño